**Judee Sill** (født **Judith Lynne Sill** 7. oktober 1944 i California, død 23. november 1979) var en amerikansk sanger og låtskriver. Hun var den første artisten til å bli signert hos David Geffens Asylum Label. Hun ga ut to album på Asylum, og fullførte delvis et tredje album før hun døde av en overdose i 1979.
Hennes selvtitulerte debutalbum ble utgitt på slutten av 1971 og ble 18 måneder senere etterfulgt av *Heart Food*. I 1974 spilte hun inn demoer til et tredje album som aldri ble fullført. Demoene ble senere utgitt med andre rariteter på to-disc samlingen *Dreams Come True* i 2005.

Sill var sterkt påvirket av Bach, mens hun tekstmessig ofte brukte elementer fra kristendommen.

Biografi
--------

Judith Lynne Sill ble født i Studio City i California 7. oktober 1944, og tilbrakte sin tidlige barndom i Oakland-området. Hennes far, Milford «Bun» Sill, importerte eksotiske dyr til bruk i filmer, og eide en bar i Oakland der Judee Sill lærte å spille piano.

Da han døde av lungebetennelse i 1952, flyttet Sills mor, Oneta, sammen med Judee og hennes eldre bror, Dennis, til Los Angeles, der Oneta snart møtte og giftet seg med *Tom og Jerry*-animatør Kenneth Muse.

I et intervju med magasinet *Rolling Stone* fra 1972, beskrev Sill livet hjemme som ulykkelig og voldelig etter at moren giftet seg på nytt. Hun ble overført fra en offentlig videregående skole til en privat skole, hvor hun møtte andre opprørske tenåringer. Noen av dem var angivelig involvert i kriminalitet. Enten mens hun gikk på videregående skole eller etter fullført skolegang (avhengig av kilde), begikk Sill og en mann hun hadde møtt, en serie væpnede ran av bedrifter, for eksempel brennevinsbutikker og bensinstasjoner. Sill og hennes partner ble snart arrestert, og hun brukte ni måneder i et skolehjem der hun var kirkens organist og «lærte mye god musikk», blant annet gospel.

Etter å ha blitt løslatt, var Sill en stund elev ved San Fernando Valley Junior College med hovedfag i kunst. Hun spilte også piano i skolens orkester og jobbet i en pianobar. På et tidspunkt mellom 1963 og 1965 (avhengig av kilde), døde moren hennes, og hun forlot college og flyttet ut av sin stefars hjem. Hun begynte å bruke LSD og andre rusmidler, flyttet inn med en LSD-forhandler og ble med i en jazztrio.

I april 1966 giftet Sill seg med pianisten Robert Maurice «Bob Harris».
Paret bodde i Las Vegas en stund, men begge utviklet avhengighet av heroin i løpet av få måneder. Da Sill flyttet tilbake til California tydde hun til sexarbeid, svindel, og sjekkforfalskning for å finansiere sitt narkotikaforbruk. Narkotika- og falskneriforbrytelser sendte henne til fengsel, og der fikk hun vite at hennes bror Dennis plutselig hadde dødd. Da hun kom ut, begynte hun å jobbe som låtskriver.

Referanser
----------

1. ↑   Autorités BnF, BNF-ID 13840015t[Hentet fra Wikidata]
2. ↑  Page, Jason S. (1. mai 2013). «Boildown Study on Supernatant Liquid Retrieved from AW-106 in December 2012». Office of Scientific and Technical Information (OSTI). Besøkt 31. mai 2019.
3. ↑  Page, Tim (30. desember 2006). «A Brief Life, an Enduring Musical Impression». *The Washington Post*. Besøkt 13. mai 2011.
4. 1 2 3 4 5 6  Crumsho, Michael. «The Life and Times of Judee Sill». Arkivert fra originalen 6. oktober 2013. Besøkt 12. august 2013.
5. 1 2 3 4 5 6 7 8 9  Lewis, Grover (13. april 1972). «Judee Sill: Soldier of the Heart». *Rolling Stone*. San Francisco, CA: Jann Wenner. Arkivert fra originalen 29. april 2016. Besøkt 27. november 2016.
6. 1 2 3 4 5  Hoskyns, Barney (12. desember 2004). «The Lost Child». *The Observer*. Besøkt 20. desember 2016.
7. ↑  «The lost child | OMM | The Observer». *www.theguardian.com*. Besøkt 31. mai 2019.
8. 1 2 3  D. «Judee Sill profile». Arkivert fra originalen 29. juni 2016. Besøkt 27. november 2016.
9. ↑  «Person Details for Judith Lynn Sill, "Nevada, Marriage Index, 1956-2005"». Familysearch.org. Besøkt 30. juni 2014. (Abonnement påkrevet)

Eksterne lenker
---------------

* (en) Judee Sill på Internet Movie Database Rediger på Wikidata
* (en) Judee Sill på Discogs Rediger på Wikidata

* (en) Judee Sill på MusicBrainz Rediger på Wikidata

* (en) Judee Sill på Spotify Rediger på Wikidata

* (en) Judee Sill på Songkick Rediger på Wikidata

* (en) Judee Sill på Genius — sangtekster Rediger på Wikidata

* (en) Judee Sill på AllMusic Rediger på Wikidata

|  |  |
| --- | --- |
| Oppslagsverk/autoritetsdata | WikiTree **·** VIAF **·** LCCN **·** ISNI **·** BNF **·** BNF (data) **·** BBC Things **·** MusicBrainz **·** Discogs **·** AllMusic
 |